open-index/open-wikipedia-markdown huggingface dataset:
Απαρταδό

Το **Απαρταδό** (ισπανικά: *Apartadó*, ισπανική  προφορά ΔΦΑ: [apaɾtaˈðo]) είναι πόλη και δήμος στο διαμέρισμα της Αντιόχειας της Κολομβίας. Βρίσκεται κοντά στον Ατλαντικό Ωκεανό στον Κόλπο του Ουραμπά. Η οικονομία βασίζεται σε μπανάνες, καλαμπόκι, κακάο, και τη κτηνοτροφία. Η θερμοκρασία είναι περίπου 30 βαθμοί Κελσίου και η σχετική υγρασία είναι πάνω από 80% όλο το χρόνο. Το Απαρταδό χωρίζεται σε 48 γειτονιές, και εδώ είναι το καλύτερο λύκειο της περιοχής του Ουραμπά. Σήμερα, η κυβέρνηση τονώνει την βιομηχανία εδώ επειδή είναι κοντά στην Καραϊβική Θάλασσα και στο κέντρο της χώρας. Κάτοικοι: 150.000 το 2009.

## Πηγές


## Εξωτερικοί σύνδεσμοι
*Δήμος του Απαρταδό 
*Απογραφή του 2005 (DANE Colombia) - Εθνικό Διοικητικό Τμήμα Στατιστικής
*Υπουργείο Παιδείας και Πολιτισμού του Απαρταδό  

Κατηγορία:Πόλεις της Κολομβίας
Ποταμός Γιανκίουε

Ο **Ποταμός Γιανκίουε** (ισπανικά: *Río Llanquihue*) είναι ποταμός στην κοινότητα του Πανγκιπούγι, νότια Χιλή. Διαμορφώνεται από την ένωση του ποταμού Νελτούμε και του ποταμού Φουί. Ο Ποταμός Γιανκίουε ρέει νότια και δυτικά και εκβάλλει στην Λίμνη Πανγκιπούγι.

## Πηγές


Γιανκιουε
Στάντιον Μπαλγκάρσκα Άρμια

Το **Στάντιον Μπαλγκάρσκα Άρμια** (, το οποίο μεταφράζεται ως **Στάδιο του [[Βουλγάρικος Στρατός|Βουλγάρικου Στρατού]]**) αποτελεί ποδοσφαιρικό γήπεδο και έδρα της βουλγάρικης ΤΣΣΚΑ Σόφιας. Ευρίσκεται εντός του Μπορίσοβα Γκράντινα (Κήπο του Βασιλέα Μπόρις) στο κέντρο της Σόφιας. Το γήπεδο είναι χωρισμένο σε τέσσερα τμήματα, ενώ έχει συνολική χωρητικότητα της τάξεως των 22.995 (18.495) θέσεων, εκ των οποίων οι 2.100 καλύπτονται από οροφή. Το μήκος του αγωνιστικού χώρου είναι 106 μέτρα και το πλάτος του 66 μέτρα.

Η χωρητικότητα του γηπέδου είναι καταμερισμένη σε τέσσερα τμήματα:
*Τομέας Α: 6.417 θέσεις
*Τομέας Β: 4.889 θέσεις
*Τομέας V: 5.689 θέσεις
*Τομέας G: 6.000 (1.500 θέσεις)

Το σύμπλεγμα αθλητικών εγκαταστάσεων περιλαμβάνει, επίσης, γήπεδα τένις, γήπεδο μπάσκετ, καθώς και γυμναστικές εγκαταστάσεις, ενώ περιλαμβάνει και το Μουσείο της Δόξας της ΤΣΣΚΑ Σόφιας. Η αίθουσα των συνεντεύξεων τύπου έχει χωρητικότητα 80 καθισμάτων.

## Ιστορία
Χτισμένο το 1923 για λογαριασμό της ΑΣ-23, το γήπεδο ήταν γνωστό υπό την ονομασία Ατλέτικ Παρκ έως το 1944, όταν η ΑΣ-23 συγχωνεύτηκε με άλλους δύο συλλόγους, προκειμένου να αποτελέσουν την Τσαβντάρ Σόφια. Από το 1944 έως το 1948, ήταν γνωστό ως Τσαβντάρ Στάντιον. Μεταξύ του 1948 και του 1990 ήταν γνωστό ως Στάδιο του Λαϊκού Στρατού, ενώ από το 1990 φέρει την ονομασία Στάντιον Μπαλγκάρσκα Άρμια. Η τωρινή κατασκευή ανεγέρθηκε από τον αρχιτέκτονα Άντον Καραβέλοφ κατά την περίοδο μεταξύ 1965-1967 στην θέση του παλαιού γηπέδου της ΑΣ-23. Ανακατασκευάστηκε εκ νέου το 1982, σε μία αναμόρφωση η οποία περιελάμβανε και την εγκατάσταση συστήματος φωτισμού.

Το 2000, το γήπεδο εξοπλίστηκε με νέα ηχητικό σύστημα τύπου Dynacord, επιπέδου 48 κιλοβάτ και 107 ντεσιμπέλ. Ο ηλεκτρικός φωτισμός, επίσης, αντικαταστάθηκε με τελευταίας γενιάς σύστημα και, πλέον, καλύπτει τον αγωνιστικό χώρο με ενέργεια της τάξεως των 2100 λουξ.

## Πρόσφατες εργασίες
Στις αρχές του 2009, οι νέοι ιδιοκτήτες του συλλόγου ανακοίνωσαν ένα φιλόδοξο σχέδιο για την κατασκευή ενός νέου γηπέδου στην θέση του τωρινού, η ανέγερση του οποίου θα ξεκινούσε εφόσον η ΤΣΣΚΑ Σόφιας προκρινόταν για την φάση των ομίλων της σεζόν 2009-10 του Γιουρόπα Λιγκ, κάτι το οποίο ο σύλλογος κατάφερε να πετύχει.

Στις 13 Οκτωβρίου 2009, έγινε γνωστό από τους ιδιοκτήτες του συλλόγου πως η ανέγερση ενός νέου γηπέδου θα ξεκινούσε την 1 Φεβρουαρίου 2010. Το τωρινό Στάντιον Μπαλγκάρσκα Άρμια θα κατεδαφιζόταν, ώστε να δημιουργηθεί ο απαραίτητος χώρος για την ανέγερση ενός νέου και σύγχρονου γηπέδου χωρητικότητας 30.000 θέσεων. Ωστόσο, οι εργασίες κατασκευής ουδέποτε ξεκίνησαν, καθώς οι διαπραγματεύσεις μεταξύ των ιδιοκτητών του συλλόγου και του Υπουργείου Αθλητισμού κατέληξαν σε αδιέξοδο. Οι ιδιοκτήτες του συλλόγου προχώρησαν στην ανακατασκευή, μονάχα, ορισμένων τμημάτων του γηπέδου, ώστε η ομάδα να λάβει άδεια συμμετοχής για το βουλγάρικο πρωτάθλημα.

## Παραπομπές


Κατηγορία:ΤΣΣΚΑ Σόφιας (ποδόσφαιρο)
Κατηγορία:Στάδια ποδοσφαίρου στη Βουλγαρία
Κατηγορία:Κτίρια και κατασκευές στη Σόφια
Άρτιμους Πάιλ

Ο **Άρτιμους Πάιλ** (*πραγματικό όνομα: *'Τόμας Ντέλμερ Πάιλ**') είναι Αμερικανός ντράμερ της ροκ μουσικής, γνωστός για την συμμετοχή του στους Lynyrd Skynyrd. Από τις αρχές της δεκαετίας του '80, δραστηριοποιείται με το προσωπικό του σχήμα, τους Artimus Pyle Band.

## Βιογραφία
Ο Τόμας Πάιλ γεννήθηκε στις 15 Ιουλίου 1948 στο Λούισβιλ και είναι ο μοναδικός υιός του Κλάρενς και της Μίλντρεντ Πάιλ. Εργάστηκε για πρώτη φορά σε ηλικία οκτώ ετών στην φάρμα της οικογένειας του, οδηγώντας μπουλντόζα, αλλά η αγάπη του για την μουσική οδήγησε την μητέρα του να του αγοράσει ένα σετ κρουστών έναν χρόνο αργότερα, ενώ στα δώδεκα του χρόνια του έκανε δώρο το πρώτο του σετ τυμπάνων.

Το πρώτο του συγκρότημα ονομαζόταν The Thom Thumbs και μετά την αποφοίτηση του από το λύκειο, κατατάχθηκε στο σώμα των Πεζοναυτών. Αποστρατεύθηκε ένα χρόνο αργότερα και ξεκίνησε την φοίτηση του στην τεχνική σχολή του Κούκβιλ στο Τενεσί, όπου του δόθηκε το παρωνύμιο Άρτιμους.

Ξεκίνησε να παίζει μουσική επαγγελματικά, συμμετέχοντας στο "*Volunteer Jam*" των Charlie Daniels Band, σε περιοδεία των οποίων με τους Lynyrd Skynyrd γνώρισε τον Ρόνι Βαν Ζαντ και τον Εντ Κινγκ. Σε δοκιμαστικό του για τους Lynyrd Skynyrd, ηχογράφησαν το κομμάτι "*Saturday Night Special*" και τα υπόλοιπα μέλη του σχήματος του πρότειναν την θέση του ντράμερ. Ο Πάιλ έδωσε την πρώτη του συναυλία με το νέο του συγκρότημα τον Οκτώβριο του 1974 στο κλαμπ "Sgt Pepper's" του Τζάκσονβιλ, ενώ για την επόμενη τριετία έπαιζαν περίπου τριακόσιες συναυλίες κάθε χρόνο. Μαζί τους κυκλοφόρησε τρεις στούντιο και έναν ζωντανά ηχογραφημένο δίσκο, οι οποίοι έγιναν χρυσοί ή πλατινένιοι στην πατρίδα τους, ενώ το 2006, τιμώμενοι για την προσφορά τους στην ροκ μουσική, εντάχθηκαν στο Rock and Roll Hall of Fame.

Στις 20 Οκτωβρίου 1977, συνέβη το θανάσιμο δυστύχημα με την συντριβή του αεροπλάνου που μετέφερε το συγκρότημα και το βοηθητικό του προσωπικό, με αποτέλεσμα την διάλυση των Lynyrd Skynyrd. Μετά την ανάρρωση του, ο Πάιλ αποφάσισε να ενταχθεί στους Rossington Collins Band, αλλά άλλο ένα ατύχημα, αυτή την φορά με μοτοσυκλέτα, απέτρεψε την υλοποίηση των σχεδίων του.

Το 1981, δημιούργησε τους Artimus Pyle Band, κυκλοφορώντας τον δίσκο "*A.P.B.*", ακολουθούμενο από το "*Nightcaller*" του 1983. Το 1987 και ενώ διέμενε στα Ιεροσόλυμα, δέχτηκε τηλεφώνημα με σκοπό την επανένωση των Lynyrd Skynyrd. Παρέμεινε στο συγκρότημα μέχρι τον Αύγουστο του 1991.

Επανήλθε στην δισκογραφία με τους Artimus Pyle Band το 2000, όταν κυκλοφόρησαν το ζωντανά ηχογραφημένο άλμπουμ "*Live from Planet Earth*", ενώ το 2007 συνέχισαν με το "*Artimus Venomus*".

Οι δύο υιοί του Πάιλ, Μάρσαλ και Κρίστοφερ, ασχολούνται επίσης με την μουσική, με τον πρώτο να παίζει κιθάρα και τύμπανα και να τραγουδάει, ενώ ο δεύτερος παίζει τρομπέτα, φλάουτο, κιθάρα και τύμπανα.

## Δισκογραφία

## Παραπομπές


## Πηγές
* Artimus Pyle | Biography | AllMusic
* Artimus Pyle Discography at Discogs
* The Official Lynyrd Skynyrd History Website - Artimus Pyle 

## Εξωτερικοί σύνδεσμοι
* Home - Artimus Pyle Band - The Ultimate Tribute to Ronnie Van Zants Lynyrd Skynyrd

Κατηγορία:Ντράμερς
Κατηγορία:Ροκ μουσικοί
Βαρβαρίνα Ηλείας

Η **Βαρβαρίνα** είναι  της Τοπικής Κοινότητας Καρυάς του Νομού Ηλείας που βρίσκεται 28,86 χλμ. βορειοανατολικά της πόλης του Πύργου σε υψόμετρο 270 μέτρων. Διοικητικά ανήκει στην Δημοτική Ενότητας Ωλένης του Δήμου Πύργου και έχει 49 μόνιμους κατοίκους σύμφωνα με την απογραφή του 2011.

## Διοικητικές μεταβολές
Κατά την διοικητική διαίρεση της Ελλάδας με το Σχέδιο "Καποδίστριας", το διάστημα 1997-2010, η Βαρβαρίνα ανήκε στο Τοπικό Διαμέρισμα Καρυάς του πρώην Δήμου Ωλένης του Νομού Ηλείας.
 
## Δημογραφικά στοιχεία
Η εξέλιξη του μόνιμου πληθυσμού τον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Βαρβαρίνας Ηλείας, eetaa.gr. Ανακτήθηκε: 09/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ωλένης
Κατηγορία:Δήμος Πύργου
Πόπλιος Κορνήλιος Αρίστων

Ο **Πόπλιος Κορνήλιος Αρίστων** (λατινικά: *Publius Cornelius Ariston*, 1ος αιώνας μ.Χ.) ήταν αρχαίος Έλληνας αθλητής από την Έφεσο, ο οποίος έγινε ολυμπιονίκης στους 207ους αγώνες του 49 μ.Χ. στο αγώνισμα του παγκράτιου παίδων.

Οι διαθέσιμες πληροφορίες για τον Αρίστωνα προέρχονται από τις επιγραφές σε μια βάση αγάλματος που βρέθηκε στην αρχαία Ολυμπία, όπου αναγράφεται πως ήταν ο γιος του Ειρηναίου του Εφέσιου, και πως και οι δύο γονείς του είχαν καταγωγή από την Έφεσο. Κηρύχθηκε *ανέφεδρος* (έχοντας ξεκινήσει από τους προκριματικούς αγώνες, αντί να συμμετέχει απευθείας στους τελικούς) έχοντας νικήσει τρεις αντιπάλους. Κατόπιν αντιμετώπισε επτά αντιπάλους τους οποίους κατάφερε και νίκησε όλους χαρίζοντας στην πόλη του αθάνατη δόξα.

## Παραπομπές


## Εξωτερικοί σύνδεσμοι
* Η ιστορία ενός Ολυμπιονίκη, Ίδρυμα Μείζονος Ελληνισμού (μυθιστορηματική διήγηση σε πρώτο πρόσωπο με βάση τα στοιχεία των επιγραφών, δεν αναφέρεται πρωτογενής πηγή ή συγγραφέας)

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Εφέσιοι ολυμπιονίκες
Κατηγορία:Αρχαίοι ολυμπιονίκες του παγκράτιου παίδων‎
Κατηγορία:Αρχαίοι ολυμπιονίκες (1ος αιώνας)
Λίντον ΛαΡούς

Ο **Λίντον Χέρμιλ ΛαΡούς ο νεότερος** (Lyndon Hermyle LaRouche, Jr.) (γεν. 8 Σεπτεμβρίου, 1922) είναι αμφιλεγόμενος Αμερικανός πολιτικός ακτιβιστής και ιδρυτής του Κινήματος ΛαΡούς. Έχει γράψει μελέτες για οικονομικά επιστημονικά και πολιτικά ζητήματα, και έχει ασχοληθεί με την ιστορία, τη φιλοσοφία και την ψυχανάλυση. Ο ΛαΡούς έθεσε υποψηφιότητα για την προεδρία σε όλες τις εκλογές από το 1976 έως το 2004, τη μία με το δικό του Αμερικανικό Εργατικό Κόμμα και επτά φορές ως υποψήφιος με το Δημοκρατικό Κόμμα των ΗΠΑ.

## Παραπομπές σημειώσεις


## Εξωτερικοί σύνδεσμοι

* LaRouche Political Action Committee 
* Executive Intelligence Review: Εκδόσεις LaRouche 
* The LaRouche Youth Movement
* Βιογραφία του ΛαΡούς
* Περίληψη των δικαστικών περιπτώσεων στις οποίες ενεπλάκη ο ΛαΡούς 
* "The John Train Salon and the Evidence of Criminal Fraud Filed With the Fourth Circuit Court," *Executive Intelligence Review* website
* "The World's Most Expensive Glass of Sherry," Κεφ. 33 από το βιβλίο του Dennis King *Lyndon LaRouche and the New American Fascism*
* ''Washington Post'' January 13, 1985 article on LaRouche mansion and unusual lifestyle
* ''Washington Post'' 12/23/90 article on elderly seeking repayment of loans
* "Why Lyndon LaRouche is in Jail" *transcript of a national broadcast paid for by LaRouche's presidential campaign in 1992*

Κατηγορία:Αμερικανοί πολιτικοί
Νικόλαος Β. Κυριακόπουλος

Ο **Νικόλαος Κυριακόπουλος** (Πισοδέρι Φλώρινας, 1894 - Τορόντο, 14 Ιανουαρίου 1982) ήταν Έλληνας έμπορος, κομμουνιστής και βουλευτής του ΚΚΕ το 1926.

## Βιογραφία
Ο Νικόλαος Κυριακόπουλος γεννήθηκε στο Πισοδέρι Φλώρινας το 1894. Καταγόταν από οικογένεια που είχε πολεμήσει εναντίον των Τούρκων και ο ίδιος πολέμησε στο Μακεδονικό μέτωπο το 1914-15. 
Ήταν δικολάβος στο ειρηνοδικείο του Αγίου Γερμανού Φλωρίνης και συχνά είχε αναλάβει την υπεράσπιση άπορων αγροτών.

Σε νεαρή ηλικία ασπάστηκε την κομμουνιστική ιδεολογία και έγινε μέλος του ΚΚΕ. Στις εκλογές του 1926 εξελέγη βουλευτής στην εκλογική περιφέρεια Φλώρινας με το Ενιαίο Μέτωπο Εργατών, Αγροτών και Προσφύγων συγκεντρώνοντας 368 ψήφους (εκλέχθηκε από τη β΄ κατανομή).

Για τη δράση του με το ΚΚΕ διώχθηκε από το καθεστώς, με αποτέλεσμα ο ίδιος να φύγει κρυφά από την Ελλάδα, εγκαταλείποντας την πολυμελή οικογένειά του. Κατέφυγε στο Τορόντο του Καναδά, όπου δραστηριοποιήθηκε στους κόλπους του Κομμουνιστικού Κόμματος Καναδά. Το ελληνικό κράτος δεν επέτρεψε την επάνοδό του ξανά στην Ελλάδα και απεβίωσε στον Καναδά το 1982 σε ηλικία 88 ετών.

## Πηγές
#Δοκίμιο Ιστορίας του ΚΚΕ, Α΄ τόμος 1919-1949, εκδόσεις Σύγχρονη Εποχή, Αθήνα 2012
#Ελευθέριος Σταυρίδης, "Τα Παρασκήνια του ΚΚΕ", Εκδόσεις Ελεύθερη Σκέψις, Αθήνα 1988

## Παραπομπές


Κατηγορία:Βουλευτές Φλώρινας
Κατηγορία:Έλληνες κομμουνιστές
Κατηγορία:Βουλευτές εκλεγμένοι με το ΚΚΕ
Δημήτρης Καζάκης

Ο **Δημήτρης Καζάκης** (Καλαμάτα, 5 Νοεμβρίου 1962) είναι Έλληνας πολιτικός με επαγγελματική διαδρομή σε επιχειρήσεις στην Ελλάδα και στο εξωτερικό. Αρθρογραφούσε σε τακτική βάση στην εφημερίδα *Ποντίκι* και στο περιοδικό *Hellenic Nexus*. Έχει εκδώσει το βιβλίο *Η ΕΛΛΗΝΙΚΗ ΠΟΜΠΗΪΑ - Το χρονικό μιας προαναγγελθείσας χρεοκοπίας* και έχει συμμετάσχει στην εφημερίδα *Το Χωνί* και στο διαδικτυακό ραδιόφωνο "Ράδιο χωρίς FM" και "e-roi". Έχει διαδραματίσει καίριο ρόλο στη συγκρότηση του Ενιαίου Παλλαϊκού Μετώπου (Ε.ΠΑ.Μ.) το 2011, του οποίου είναι ιδρυτικό μέλος.

## Τα πρώτα χρόνια
Ο Δημήτρης Καζάκης κατάγεται από την Καλαμάτα όπου και γεννήθηκε το 1962 και έζησε μέχρι τα 8 του χρόνια. Έπειτα μεταφέρθηκε στην Αθήνα όπου και τελείωσε το σχολείο. Σπούδασε στην ΑΣΟΕΕ χωρίς να ολοκληρώσει τις σπουδές του και εγγράφηκε στο ΚΚΕ στα 18 του χρόνια, αποχωρώντας εντέλει από αυτό το 1996 όντας απογοητευμένος από την εσωτερική του λειτουργία.

## Επαγγελματική Σταδιοδρομία
Κατά δήλωση του ίδιου σε συνέντευξη, έχει εργαστεί ως στέλεχος επιχειρήσεων.

## Παραπομπές


## Εξωτερικοί σύνδεσμοι
* 

Κατηγορία:Έλληνες οικονομολόγοι
Κατηγορία:Έλληνες πολιτευτές
Κατηγορία:Έλληνες αρχηγοί κομμάτων
Ιερά Μονή Χρυσοπηγής (Χανιά)

**Ιερά Μονή Χρυσοπηγής (Χανιά)**. Η Ιερά Μονή της Ζωοδόχου Πηγής ή Χρυσοπηγής ιδρύθηκε στα τέλη του 16ου  αιώνα από τον γιατρό Ιωάννη Χαρτοφύλακα, σε χώρο όπου λειτουργούσε ήδη ένα μικρό μοναστήρι. Το κτιριακό συγκρότημα της Μονής έχει σχήμα επιμήκους τετραπλεύρου και στο κέντρο αυτού βρίσκεται το τρίκογχο με τρούλο καθολικό, το οποίο κατά το 1863 επεκτάθηκε με νάρθηκα και πλευρικά παρεκκλήσια. Την περίοδο της ενετοκρατίας η Χρυσοπηγή γνώρισε μεγάλη ακμή και το 1645 ο ηγούμενος της, ο Φιλόθεος Σκούφος, συμμετείχε στην άμυνα της πόλης εναντίον των Οθωμανών. Υπέστη σημαντικές καταστροφές από τους Οθωμανούς και το 1821 ερημώθηκε. Κατά τον Δεύτερο Παγκόσμιο Πόλεμο η μονή χρησιμοποιήθηκε ως διοικητήριο των γερμανικών στρατευμάτων κατοχής και μόλις το 1976 αναστηλώθηκε εκ νέου από τη νέα γυναικεία αδελφότητα. Από τα κειμήλια της μονής διασώθηκε στο πέρασμα των αιώνων ένας μικρός αριθμός εικόνων, ιερών σκευών, χειρογράφων, βιβλίων και αμφίων.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Μονές της περιφερειακής ενότητας Χανίων
Ιερά Μονή Αγίου Ιωάννη του Προδρόμου Κορακιών (Χανιά)

**Ιερά Μονή Αγίου Ιωάννη του Προδρόμου Κορακιών (Χανιά)**. Γνωστή και ως μονή των Καλογραιών, η Μονή του Αγίου Ιωάννη του Προδρόμου στις Κορακιές Ακρωτηρίου κτίστηκε κατά τον 16ο αι. Από το αρχικό μοναστηριακό συγκρότημα σώζεται το δίκλιτο καθολικό (το δεύτερο κλίτος τιμάται προς τιμήν του Αγίου Γεωργίου) που βρίσκεται στο κέντρο του επιμήκους μοναστηριακού περιβόλου, κάποια κελιά και οι στέρνες για τη συλλογή των όμβριων υδάτων. Λειτουργούσε κανονικά μέχρι το 1821, οπότε και η έναρξη της επανάστασης σήμανε και την καταστροφή της από τους Οθωμανούς. Η μονή ανακαινίσθηκε μετά το 1866 και κατά την εποχή της Αυτονομίας κατέστη ένα από τα πιο σημαντικά προσκυνήματα της Κρήτης.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Μονές της περιφερειακής ενότητας Χανίων
Ιερά Μονή Αγίου Ιωάννη του Θεολόγου (Άπτερα Αποκορώνου)

Η **Ιερά Μονή Αγίου Ιωάννη του Θεολόγου (Άπτερα Αποκορώνου)** είναι μετόχι της μονής του Αγίου Ιωάννη της Πάτμου, το δεσπόζει στο κέντρο της αρχαίας πόλης Άπτερα. Η παλαιότερη αναφορά στο μετόχι εντοπίζεται στα 1182, εποχή κατά την οποία οι βυζαντινοί αυτοκράτορες αφιερώνουν μεγάλες εκτάσεις γης στην παραπάνω μονή. Το μετόχι διατηρούσε προνομιακές σχέσεις με τη βενετική εξουσία, ενώ εξακολούθησε να λειτουργεί και μετά την οθωμανική κατάκτηση, σύμφωνα με την απογραφή του 1650. Στα μέσα του 20ου αι. η περιουσία της απαλλοτριώθηκε υπέρ των κατοίκων των γύρω χωριών.

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ιωάννη Θεολόγου Απτέρα
Ιερά Μονή Αγίας Τριάδας (Σινά) (Περιβόλια Κυδωνίας)

**Ιερά Μονή Αγίας Τριάδας (Σινά) (Περιβόλια Κυδωνίας)**. Xτισμένη μεταξύ των χωριών Μουρνιές και Περιβόλια, η Μονή της Αγίας Τριάδας είναι ένα από τα τέσσερα μετόχια που διατηρεί στην Κρήτη η Ιερά Μονή Αγίας Αικατερίνης Όρους Σινά. Η παρουσία της μαρτυρείται ήδη από τη δεύτερη βυζαντινή περίοδο (961-1204), ενώ η αρχαιότερη επιγραφική μαρτυρία από τη μονή είναι του 1643. Το μοναστηριακό συγκρότημα είχε καθαρά αγροτικό χαρακτήρα και εξακολούθησε να λειτουργεί κατά την οθωμανική κυριαρχία του νησιού. Σήμερα η μονή έχει αναστηλωθεί.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Μονές της περιφερειακής ενότητας Χανίων
Ιερά Μονή Αγίου Γεωργίου (Καρύδι Αποκορώνου)

**Ιερά Μονή Αγίου Γεωργίου (Καρύδι Αποκορώνου)**. Η μονή βρίσκεται ανάμεσα στα χωριά Βάμος και Βρύσες Αποκορώνου, στη θέση όπου παλιά βρισκόταν ο οικισμός Καρύδι Αγίου Γεωργίου, πλέον ερειπωμένος. Η Μονή του Αγίου Γεωργίου είναι ιδιαίτερα γνωστή για το ελαιοτριβείο με τα 13 τόξα για τη στήριξη της στέγης του. Σύμφωνα με τις πηγές, κατά τη διάρκεια του 18ου αι. οι κάτοικοι εξισλαμίστηκαν και ο ιερέας του χωριού για να προφυλάξει το ναό από τυχόν μετατροπή του σε τζαμί, παραχώρησε τη μονή στην Αγία Τριάδα των Τζαγκαρόλων. Το μοναστηριακό συγκρότημα αναπτύχθηκε κατά τον 19ο αι., οπότε και κτίσθηκε το μεγάλο ελαιοτριβείο και νέος ναός.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Μονές της περιφερειακής ενότητας Χανίων
Ιερά Μονή Αγίου Ιωάννη του Ερημίτη (Χανιά)

Η **Ιερά Μονή Αγίου Ιωάννη του Ερημίτη** ή **Μονή Καθολικού** είναι ερειπωμένη σήμερα μονή των αρχών του 17ου αιώνα. Βρίσκεται σε μικρή απόσταση από τη Μονή Γουβερνέτου, μέσα στο φαράγγι Αυλάκι και κοντά στη σπηλιά που πέθανε ο Άγιος Ιωάννης ο Ερημίτης. Ο ναός της μονής αποτελείται από μια μικρή σπηλαιώδη κοιλότητα, κτισμένη με λαξευτή πέτρα κατά το βόρειο μέρος, ενώ μπροστά από το ναό υπάρχει αυλή που στηρίζεται σε θόλους. Γύρω στα 1600 ο Ιερεμίας Τζαγκαρόλος κατασκεύασε μια γέφυρα που ενώνει την εκκλησία με την απέναντι πλαγιά και λειτουργεί ως περίβολος των κελιών. Πέριξ της γέφυρας υπάρχουν διάφοροι χώροι και βοηθητικά κτίσματα της μονής.

## Παραπομπές


## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Καθολικου
Ιερός Ναός της Παναγίας (Παλιά Ρούματα Κισάμου)

**Ιερός Ναός της Παναγίας (Παλιά Ρούματα Κισάμου)**. Ο ναός της Κοιμήσεως της Θεοτόκου ή «Παναγίας» στα Παλιά Ρούματα Κισάμου είναι μονόχωρος με οξυκόρυφη καμάρα και τυφλά πλευρικά αψιδώματα. Σε μεταγενέστερο χρόνο έγιναν παρεμβάσεις στο εσωτερικό του με τη διάνοιξη θύρας στο δυτικό αψίδωμα του βόρειου τοίχου. Σώζει πλούσιο τοιχογραφικό διάκοσμο, ο οποίος, σύμφωνα με επιγραφή, χρονολογείται στα 1393.

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985

Παναγια
Κατηγορία:Εκκλησίες αφιερωμένες στην Παναγία
Κατηγορία:Δήμος Πλατανιά
Ιερός Ναός Αγίου Κωνσταντίνου (Νέμπρος Βουκολιών Κισάμου)

**Ιερός Ναός Αγίου Κωνσταντίνου (Νέμπρος Βουκολιών Κισάμου)**. Ο ναός του Αγίου Κωνσταντίνου είναι κτισμένος στην θέση Νέμπρος, έξω από το χωριό Βουκολιές στον Κίσαμο. Πρόκειται για έναν μονόχωρο με οξυκόρυφη καμάρα ναό, ο οποίος φέρει τοιχογραφικό διάκοσμο. Στην αποσπασματικά σωζόμενη κτητορική επιγραφή αναγράφεται μια δυσδιάκριτη χρονολογία, ωστόσο αυτός θεμελιώθηκε μεταξύ του 1452 και 1461. Το καμπαναριό είναι μεταγενέστερο, με χρονολογία κατασκευής το 1645.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κωνσταντινου
Κατηγορία:Δήμος Πλατανιά
Ιερός Ναός Αγίου Ανδρέα (Βουκολιές Κισάμου)

**Ιερός Ναός Αγίου Ανδρέα (Βουκολιές Κισάμου)**. Ο βυζαντινός ναός του Αγίου Ανδρέα στις Βουκολιές είναι κτισμένος πλησίον της κεντρικής πλατείας του οικισμού. Πρόκειται για έναν μονόχωρο, καμαροσκέπαστο ναό με ένα ενισχυτικό του θόλου σφενδόνιο. Η θεμελίωση του ανάγεται στο β’ μισό του 15ου αι. και ήταν τοιχογραφημένος. Στο εσωτερικό του ναού έχει γίνει προσπάθεια αποκατάστασης των τοιχογραφειών, αφαιρώντας τον ασβέστη που είχε χρησιμοποιηθεί για να κρύψει τις εικόνες και να γλυτώσει το ναό από πιθανό εμπρησμό.

## Πηγές

*Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
*Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
*Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ανδρεα
Κατηγορία:Δήμος Πλατανιά
Βουκολιες Κισαμου
Ιερός Ναός Ασωμάτων (Βαφές Αποκορώνου)

**Ιερός Ναός Ασωμάτων (Βαφές Αποκορώνου)**. Βορειοανατολικά του οικισμού Βαφές Αποκορώνου βρίσκεται ο ναός των Αγίων Ασωμάτων. Πρόκειται για ένα μονόχωρο, καμαροσκέπαστο ναό χτισμένο πάνω στα ερείπια παλαιότερου ναού, που πιθανόν να λειτουργούσε ήδη κατά τον 6ο αιώνα. Ο αρχικός ναός καταστράφηκε τον 12ο αι. και τρεις αιώνες αργότερα οικοδομήθηκε ο σημερινός ναός των Αγίων Ασωμάτων. Στο εσωτερικό του διατηρείται μεγάλο τμήμα από ανεικονικό διάκοσμο που χρονολογείται κατά τον 15ο αι. 

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Ασωματων
Κατηγορία:Δήμος Αποκορώνου
Ιερός Ναός Αγίου Φωτίου (Βουκολιές Κισάμου)

**Ιερός Ναός Αγίου Φωτίου (Βουκολιές Κισάμου) **. Στη συνοικία Κάτω Κεφάλα του οικισμού Βουκολιές Κισάμου διασώζεται ο ναός του Αγίου Φωτίου. Πρόκειται για έναν μονόχωρο, καμαροσκέπαστο ναό με ένα ενισχυτικό του θόλου σφενδόνιο. Πάνω από την είσοδο, στη δυτική πλευρά, σώζεται ανακουφιστικό τόξο πάνω απ’ το ευθύγραμμο λίθινο αρχικό ανώφλι. Η θεμελίωση του τοποθετείται στον 16ο αι.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Ιερός Ναός Αγίου Βασιλείου (Βαβουλέδω - Παλιά Ρούματα Κισάμου)

**Ιερός Ναός Αγίου Βασιλείου (Βαβουλέδω - Παλιά Ρούματα Κισάμου)**. Ο ναός του Αγίου Βασιλείου στον οικισμό Βαβουλέδω των Παλαιών Ρουμάτων Κισάμου κτίστηκε κατά το β’ μισό του 19ου αι., ως επέκταση του ναού του Σωτήρος Χριστού, με τον οποίο επικοινωνεί με άνοιγμα στο νότιο τοίχος. Ο αρχικός ναός διασώζει σε μεγάλο βαθμό τον τοιχογραφικό διάκοσμο, ο οποίος χρονολογείται με επιγραφή στα 1461. Οι τοιχογραφίες είναι έργο ικανού ζωγράφου και δείγμα της εξελιγμένης Παλαιολόγειας τέχνης στην Κρήτη.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Βασιλειος
Κατηγορία:Δήμος Πλατανιά
Βαβουλεδω - Παλια Ρουματα Κισαμου
Ιερά Μονή Αγίου Ιωάννη του Ελεήμονα (Παζινός Κυδωνίας)

Η **Μονή του Αγίου Ιωάννη του Ελεήμονος** κτίστηκε τον 16ο αι. στο χωριό Παζινός (Γαλαγκάδο) Κυδωνίας, κοντά στη Μονή Αγίας Τριάδας των Τζαγκαρόλων, της οποία αποτελούσε μετόχι σύμφωνα με την απογραφή του 1637. Το μοναστηριακό συγκρότημα οικοδομήθηκε σύμφωνα με τις αρχές της δυτικής μοναστηριακής αρχιτεκτονικής, όπου ο ναός, μονόχωρος με οξυκόρυφη καμάρα,  είναι προσκολλημένος στη βόρεια πλευρά. Σήμερα η μονή έχει αναστηλωθεί.

## Πηγές

* 
* 
* 

Ιωαννη Ελεημονα Παζινου
Ιερός Ναός Αγίου Βασιλείου (Γλώσσα Κισάμου)

**Ιερός Ναός Αγίου Βασιλείου (Γλώσσα Κισάμου)**. Ο ναός του Αγίου Βασιλείου στις Πάνω Βούβες Κισάμου είναι κτισμένος πάνω στα ερείπια παλαιού Ναού, του οποίου σώζεται ένα μικρό μέρος. Πρόκειται για εκκλησία του 14ου αιώνα, στον αρχιτεκτονικό ρυθμό βασιλικής, τοιχογραφημένη με ιδιαίτερου ενδιαφέροντος και καλοδιατηρημένο λαϊκότροπο διάκοσμο. Σήμερα ο ναός έχει ανακαινιστεί από την αρχαιολογία.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Βασιλειος
Κατηγορία:Δήμος Πλατανιά
Γλωσσα Κισαμου
Ιερός Ναός Αγίου Νικολάου (Νέο Χωριό Κυδωνίας)

**Ιερός Ναός Αγίου Νικολάου (Νέο Χωριό Κυδωνίας)**. Ο ναός του Αγίου Νικολάου βρίσκεται ανάμεσα στους οικισμούς Νέο Χωριό και Κουτσογεριανά Κυδωνίας. Κτίστηκε στο τύπο του μονόχωρου καμαροσκέπαστου ναού και διασώζει τμήμα του τοιχογραφικού του διάκοσμου. Αξιοσημείωτη είναι η εικόνα του δωρητή της εκκλησίας μεταξύ των αγιογραφιών.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Εκκλησίες στην Κρήτη
Ιερός Ναός Αγίου Στεφάνου (Δρακόνα Κισάμου)

**Ιερός Ναός Αγίου Στεφάνου (Δρακόνα Κισάμου)**. Στις παρυφές ενός πυκνού δρυοδάσους στη Δρακόνα Κισάμου βρίσκεται ο ναός του Αγίου Στεφάνου. Πρόκειται για ένα μονόκλιτο εκκλησάκι της πρώτης βυζαντινής περιόδου (9ος αιώνας) με τοιχογραφικό διάκοσμο, που μπορεί να χρονολογηθεί στο δεύτερο μισό του 14ου αιώνα, και το οποίο συνδέεται με τον εικονογραφικό κύκλο του Αγίου Στεφάνου.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Στεφανος
Συγκρότημα παλαιού Επισκοπείου ή Δεσποτικού (Δρακόνα Κισάμου)

**Συγκρότημα παλαιού Επισκοπείου ή Δεσποτικού (Δρακόνα Κισάμου)**. Κατά την περίοδο 1860-1882 η Επισκοπή Κισσάμου είχε την έδρα της στον οικισμό Δρακόνα. Το κτήριο της, σε σχετικά καλή κατάσταση σήμερα, κτίστηκε από τον τότε επίσκοπο Μισαήλ τον Καλύμνιο και βρίσκεται πίσω από την κεντρική εκκλησία του χωριού, τον Άγιο Γεώργιο, που για εκείνη την περίοδο αποτέλεσε τον καθεδρικό ναό της επισκοπής.

## Πηγές
* Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
* Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
* Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Κατηγορία:Θρησκευτικά κτίρια και κατασκευές στην Ελλάδα
Κατηγορία:Περιφερειακή ενότητα Χανίων
Ιερός Ναός Αγίου Αθανασίου (Μέσα Βουκολιές Κισάμου)

Ο **Ιερός Ναός Αγίου Αθανασίου** είναι μονόκλιτο ναΰδριο του Αγίου Αθανασίου, το οποίο σώζεται σε ερειπωμένη μορφή στη συνοικία Μέσα Βουκολιές Κισάμου. Η θεμελίωσή του χρονολογείται στον 14ο με 15ο αι. και στους τοίχους του διασώζονται σπαράγματα τοιχογραφιών σε δύο στρώματα, μεταξύ των οποίων ο βίος της Οσίας Μαρίας της Αιγυπτίας και παράσταση των κολασμένων.

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. «Φιλοξενία», Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Αθανασιου
Κατηγορία:Δήμος Κισάμου
Μεσα Βουκολιες Κισαμου
Ιερός Ναός Αγίου Παντελεήμονος (Νέμπρος Κισάμου)

**Ιερός Ναός Αγίου Παντελεήμονος (Νέμπρος Κισάμου)**. Στις Βουκολιές Κισάμου, στο συνοικισμό Νέμπρος, σώζεται ο μικρός μονόχωρος ναός του Αγίου Παντελεήμονα. Κτίσμα των χρόνων της τουρκοκρατίας, σήμερα λειτουργεί στη μνήμη των Αγίων Παντελεήμονα και Σπυρίδωνα.

## Πηγές
#Ανδριανάκης, Μιχάλης Γ., Γιαπιτσόγλου, Κωνσταντίνος: Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τόμ. Γ΄, εκδ. Νέα Έρευνα, εν Χανίοις, 1909
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

Παντελεήμων
Νεμπρος
Ιερός Ναός Γενεσίου της Θεοτόκου και Αγίου Χαραλάμπους (Γαβαλοχώρι Αποκορώνου)

**Ιερός Ναός Γενεσίου της Θεοτόκου και Αγίου Χαραλάμπους (Γαβαλοχώρι Αποκορώνου)**. Ο δίκλιτος ναός του Γενεσίου της Θεοτόκου και του Αγίου Χαραλάμπους βρίσκεται στον οικισμό Γαβαλοχώρι Αποκορώνου. Πρόκειται για έναν καμαροσκέπαστο ναό, ο οποίος, σύμφωνα με τη σωζόμενη κτητορική επιγραφή, κτίστηκε το 1628 ως μονόκλιτος προς τιμήν της Παναγίας. Μεταγενέστερα προστέθηκε το βόρειο κλίτος του Αγίου Χαραλάμπους.

## Πηγές

#Ανδριανάκης, Μιχάλης Γ., Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
#Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
#Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.

## Εξωτερικοί Σύνδεσμοι

* Ιερός Ναός Γεννήσεως της Θεοτόκου και Αγίου Χαραλάμπους | GavalochoriGreece.org

Χαραλαμπους
Κατηγορία:Δήμος Αποκορώνου
Κατηγορία:Εκκλησίες αφιερωμένες στον Άγιο Χαράλαμπο
Ηγεμόνας Κορκούτ

Ο **Ηγεμόνας Κορκούτ** (τούρκικα: Şehzade Korkut) (1467 - 1513), ήταν ένας οθωμανός πρίγκηπας, που ήταν για σύντομο χρονικό διάστημα αντιβασιλέας στον θρόνο της Οθωμανικής Αυτοκρατορίας.

## Πρώτα Χρόνια

Ο Ηγεμόνας Κορκούτ, γεννήθηκε στην Αμάσεια το 1467. Ο πατέρας του ήταν ο οθωμανός Σουλτάνος, Βαγιαζίτ Β΄ και η μητέρα του ήταν η Νιγκιάρ Χατούν. Ωστόσο θα μπορούσε να ήταν ομοθαλής αδερφός του Ηγεμόνα Σελίμ (μετέπειτα Σελίμ Α΄). Όταν ο παππούς του, Μωάμεθ Β΄ ο Πορθητής, πέθανε το 1481, ο Κορκούτ ήταν ο μεγαλύτερος ηγεμόνας που ζούσε στην Κωνσταντινούπολη. Ως εκ τούτου, έγινε αντιβασιλέας του θρόνου για 18 ημέρες, έως ότου ο πατέρας του, Βαγιαζίτ Β΄, επέστρεψε στην πρωτεύουσα.

## Ως κυβερνήτης

Σύμφωνα με την Οθωμανική παράδοση, όλοι οι πρίγκιπες (ηγεμόνες), ήταν υποχρεωμένοι να υπηρετούν ως διοικητές επαρχιών (Σαντζάκια), ως μέρος της εκπαίδευσής τους. Το σαντζάκι του Κορκούτ ήταν το Σαρουχάν (Μανίσα). Το 1502 διορίστηκε ως διοικητής του Τεκέ (Αμάσεια), έναν λιμένα της Μεσογείου. Η Αμάσεια ήταν πολύ μακριά από την Κωνσταντινούπολη και ο Κορκούτ, ερμήνευσε το γεγονός αυτό ως δυσμένεια από τον πατέρα του. Όταν ζήτησε την αρχική του έδρα, το 1509, ο πατέρας του αρνήθηκε και ο Κορκούτ κατέφυγε στην Αίγυπτο με το πρόσχημα του προσκυνήματος. Η Αίγυπτος ήταν υπό την κυριαρχία των Μαμελούκων και έγινε δεκτός από τον Σουλτάνο τους. Ο πατέρας του, θεώρησε ότι ήταν σημάδι της αφέλειας του Κορκούτ, αλλά τον συγχώρησε και ο Κορκούτ επέστρεψε στα Οθωμανικά εδάφη. Κατά τη διάρκεια της επιστροφής του, οι Ιωαννίτες Ιππότες επιτέθηκαν στο πλοίο του και προσπάθησαν να τον συλλάβουν, αλλά ο ίδιος κατάφερε να τους ξεφύγει και κατάφερε να επιστρέψει με ασφάλεια πίσω.

## Αρχή της εξέγερσης

Ο Βαγιαζίτ ήταν πλέον ηλικιωμένος και άρρωστος. Ο Κορκούτ, αποφάσισε να κινηθεί προς την Μανίσα, που ήταν πιο κοντά στην πρωτεύουσα. Κατά την διάρκεια του ταξιδιού του, ένα μέρος των χρημάτων του κλάπηκε από τους αντάρτες του Σαχκουλού. Αργότερα ταξίδεψε κρυφά στην Κωνσταντινούπολη, για να πάρει ρόλο στην επικείμενη διαμάχη των αδερφών του. Ωστόσο στην πρωτεύουσα δεν βρήκε σχεδόν κανένα υποστηρικτή. Στη συνέχεια συναντήθηκε με τον Σελίμ, ο οποίος τον έπεισε να επιστρέψει στο σαντζάκι του. Ο Κορκούτ παραχώρησε όλα τα δικαιώματα του από τον θρόνο και δεν έλαβε μέρος στον πόλεμο των δύο αδερφών του (Αχμέτ και Σελίμ).

## Θάνατος
Όταν ο Σελίμ έγινε σουλτάνος το 1512, ο Κορκούτ αποδέχτηκε την εξουσία του αδερφού του.Παρ'όλα αυτά, ο δύσπιστος Σελίμ αποφάσισε να δοκιμάσει την πίστη του, αποστέλλοντας του ψεύτικες επιστολές από γραφειοκράτες της αυτοκρατορίας, που προσπαθούσαν να τον πείσουν να εξεγερθεί εναντίον του αδερφού του. Ο Σελίμ νιώθοντας ότι ο Κορκούτ ετοιμαζόταν να εξεγερθεί, τον εκτέλεσε το 1513 στην Κιουτάχεια. Ο Κορκούτ τάφηκε στο συγκρότημα Μουρατιγιέ στην Προύσα.

## Παραπομπές


Κατηγορία:Οθωμανοί
Απόστολος Γεραλής

Ο **Απόστολος Γεραλής** (20 Αυγούστου 1886 - 26 Νοεμβρίου 1983) ήταν Έλληνας ζωγράφος του 20ού αιώνα. Μεγαλύτερος αδελφός του ήταν ο επίσης ζωγράφος Λουκάς.

## Βιογραφία
Γεννήθηκε το 1886 στον Τρύγονα, κοντά στο Πλωμάρι της Λέσβου και πραγματοποίησε τις σπουδές του στην αρχή (1903) στο Σχολείο των Καλών Τεχνών στην Αθήνα κοντά στους Δ. Γερανιώτη, Σπ. Βικάτο, Γ. Ροϊλό και τον επίσης Λέσβιο Γ. Ιακωβίδη. Εκεί επηρεάστηκε από την τεχνοτροπία της Σχολής του Μονάχου. Το διάστημα 1910-15 διορίστηκε ως καθηγητής στο Παγκύπριο Γυμνάσιο Λευκωσίας. Το 1919 πήρε την Αβερώφειο υποτροφία και για ενάμιση χρόνο συμπλήρωσε τις σπουδές του στην *Académie Julian* στο Παρίσι.. Μετά την εγκατάστασή του στην Αθήνα καλλιέργησε έναν υπαιθρισμό, με θέματα παρμένα από την καθημερινή ζωή. Παρουσίασε τα έργα του σε διάφορες εκθέσεις τις Ελλάδας, αλλά και του εξωτερικού. Πέθανε το 1983 στην Αθήνα.

## Έργο
Ο Γεραλής στα έργα του συνδύαζε την τεχνοτροπία της Σχολής του Μονάχου με στοιχεία του γαλλικού υπαιθρισμού. Τα έργα του περιλαμβάνουν σκηνές από την καθημερινή ζωή, τοπία και εσωτερικούς χώρους. Από ένα σημείο και μετά απέβαλε τα στοιχεία της ακαδημαϊκής ζωγραφικής, με αποτέλεσμα να γίνει εμφανέστερη η επίδραση της γαλλικής τοπιογραφίας στο έργο του.

Μερικά από τα έργα του είναι ο *Ιερέας αναγιγνώσκων* (1917), ο *Σεβνταλής* (1917), το *Πότισμα* (1933), τα *Κατσίκια στους βράχους* (1934) κλπ.. Η αξιόλογη απόδοση των θεμάτων του τον κατατάσσει ανάμεσα στους αξιόλογους ζωγράφους της εποχής του.

## Παραπομπές


Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Farmerama

Το ***Farmerama*** είναι ένα βιντεοπαιχνίδι προσομοίωσης φάρμας το οποίο έχει δημιουργηθεί από την Bigpoint στο οποίο οι παίκτες μπορούν να φυτέψουν και να θερίσουν σπόρους να μαζέψουν καρπούς από τα δέντρα να μεγαλώσουν ζώα και να μαζέψουν διακοσμητικά κατοικίδια και φασολιές που βοηθούν στο ανέβασμα επιπέδου .Μέσα από μία ποικιλία μικροδουλειών και παραγγελιών παραδόσεων, οι παίκτες ανεβαίνουν επίπεδο και αποκτούν πρόσβαση σε πιο προχωρημένους καρπούς και σε πιο σπάνια ζώα. Από τον Ιούλιο του 2011, υπάρχουν πάνω από 30 εκατομμύρια εγγεγραμμένοι χρήστες στο παιχνίδι, το οποίο έχει μεταφραστεί σε πάνω από 30 διαφορετικές γλώσσες.

## Τρόπος παιχνιδιού
Τα αντικείμενα μπορούν να αγοραστούν με δύο τρόπους, είτε με χαρτοτάλιρα (Εικονικό Νόμισμα) είτε με φιορίνια (Αληθινό νόμισμα). Περιλαμβάνεται μία Αγορά Αγροτών όπου οι παίκτες μπορούν να αγοράσουν ή να πουλήσουν καρπούς, ζώα και άλλα πράγματα. Ένας παίκτης μπορεί να προσθέσει έναν άλλον σαν γείτονα. Οι γείτονες μπορούν να βοηθήσουν ο ένας τον άλλον να καθαρίσουν τα χωράφια από τα ζιζάνια, να δώσουν πόντους εμπειρίας όταν ανεβούν επίπεδο, αλλά και να δώσουν δώρα τα οποία βοηθούν στο παιχνίδι.

## Η επιτραπέζια έκδοση
Η εταιρεία Ravensburger δημοσίευσε ένα επιτραπέζιο παιχνίδι Farmerama το οποίο μπορεί να παιχτεί από έναν μέχρι και τέσσερις παίκτες. Το συγκεκριμένο παιχνίδι δημιουργήθηκε από τον Uwe Rosenberg, ένα διάσημο σχεδιαστή παιχνιδιών, γνωστό για τα άλλα παιχνίδια φάρμας "Agricola" και "Bohnaza".

## Παραπομπές


## Εξωτερικοί σύνδεσμοι
* Official Farmerama Bible
* Website of the game
* Developer's website
* Farmerama tabletop boardgame page on BoardGameGeek.com

Κατηγορία:Βιντεοπαιχνίδια του 2009
Κατηγορία:Βιντεοπαιχνίδια προσομοίωσης φάρμας
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια φυλλομετρητών
Κατηγορία:Βιντεοπαιχνίδια των Windows
Άντες

Οι **Άντες** ή **Άνται** ήταν πρώιμη σλαβική φυλετική πολιτική οντότητα του 6ου αι. στον κάτω Δούναβη και τη βορειοανατολική περιοχή της Μαύρης θάλασσας (Σύγχρονη Μολδαβία και κεντρική Ουκρανία). Συνδέονται με τον αρχαιολογικό πολιτισμό Πενκόβκα.

Αναφερθέντες για πρώτη φορά το 518, οι Άντες εισέβαλαν στις περιοχές της βυζαντινής Διοίκησης Θράκης σε κάποιο σημείο μεταξύ του 533 και του 545. Λίγο μετά έγιναν Βυζαντινοί *[[φοιδεράτοι]]* και τους αποδόθηκαν πληρωμές σε χρυσό και ένα φρούριο που ονομάστηκε * Turris*, βόρεια του Δούναβη σε στρατηγικά σημαντική θέση, έτσι ώστε να αποφευχθεί εχθρική εισβολή των βαρβάρων στα ανατολικά ρωμαϊκά εδάφη. Μεταξύ του 545 και του 580 οι Άντες πολέμησαν σε διάφορες βυζαντινές εκστρατείες. Οι Άντες καταστράφηκαν από τους Παννόνιους Αβάρους στις αρχές του 7ου αιώνα. Αναφέρονται από τον Γότθο Βυζαντινό ιστορικό Ιορδάνη τον Αλανό του 6ου αι. και τον Βυζαντινό ιστορικό Προκόπιο της Καισαρείας, επίσης του 6ου αιώνα.

## Κυβερνήτες και βασιλείς
* Μποζ (κυβ. 376–80), βασιλέας και πρώτος γνωστός κυβερνήτης
* Νταμπραγκέζας(κυβ. 555–56), οδήγησε τον ρωμαϊκό στόλο στην Κριμαία κατά περσικών θέσεων
* Ίνταριτς (κυβ. 562), πατέρας του Μέζαμιρ
* Μέζαμιρ (κυβ. 562), ισχυρός άρχων
* Κέλαγκαστ (κυβ. 562), αδελφός του Μέζαμιρ
* Μουσόκιος (κυβ. 592), μονάρχης
* Άρνταγκαστ (κυβ. 584–97), διοικητής του Μουσόκις
* Πίρογκαστ

## Παραπομπές σημειώσεις

## Βιβλιογραφία
* 
* 
* 
* *
*Γεώργιος Θ. Καρδαράς, *Οι Άντες. Ιστορία και πολιτισμός (4ος – 8ος αι.)*, Αθήνα, Εθνικό Ίδρυμα Ερευνών, 2016

## Εξωτερικοί σύνδεσμοι
* 

Κατηγορία:Μεσαιωνική ιστορία της Ουκρανίας
Κατηγορία:Μεσαιωνική ιστορία της Ρωσίας
Κατηγορία:Αρχαίοι σλαβικοί λαοί
Κατηγορία:Σαρματικές φυλές
Κατηγορία:Ιστορία της Μολδαβίας
Κατηγορία:6ος αιώνας στη Ρουμανία
Κατηγορία:7ος αιώνας στη Ρουμανία
Κατηγορία:Ανατολικές σλαβικές φυλές
Κατηγορία:Βαρβαρικά βασίλεια
Φρανσέσκ ντε Καστελβί και Βικ

Ο **Φρανσέσκ (Φράνσι) ντε Καστελβί και Βικ** (καταλανικά: *Francesc (Franci) de Castellví i de Vic*, ισπανικά: *Francisco* (**Φρανθίσκο**), – 6 Σεπτεμβρίου 1506) ήταν ποιητής, ευγενής και πολιτικός από το μεσαιωνικό Βασίλειο της Βαλένθια.

## Σκάκι της Αγάπης
Ο Φράνσι ντε Καστελβί ήταν ένας από τους συγγραφείς του ποιήματος *Scachs d'amor* (*Σκάκι της Αγάπης*), το οποίο βασίζεται σε μια παρτίδα σκάκι ανάμεσα στον ίδιο (ως Άρης) και τον Ναρσίς Μπινιόλες (ως Αφροδίτη), ενώ ο Μπέρνατ Φενολιά (ως Ερμής) σχολιάζει την παρτίδα και θέτει τους κανόνες. Είναι η πρώτη παρτίδα που, μέσω του ποιήματος αυτού, επιβεβαιώνεται ότι παίχτηκε με τους σύγχρονους σκακιστικούς κανόνες.

## Παραπομπές


## Εξωτερικοί σύνδεσμοι

Κατηγορία:Ισπανική τάξη ευγενών
Κατηγορία:Ισπανοί ποιητές
Κατηγορία:Ισπανοί πολιτικοί
Κατηγορία:Ισπανοί σκακιστές
Κατηγορία:Ισπανοί συγγραφείς
Κατηγορία:Ρωμαιοκαθολικοί
Βούλπη Ευρυτανίας

Η **Βούλπη** είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας σε υψόμετρο 700 μέτρα. Έχει πολλούς μικρούς οικισμούς όπως η Τριανταφυλλούλα, το Λογγίτσι, το Κλήμα, Καλλιθέα (Κατσούλι), Καρνέικα.

## Αξιοθέατα
Στο χωριό αυτό υπάρχει επίσης και ο λόφος του Αγίου Θωμά που εκεί βρίσκεται και ένα μικρό χρυσό εκκλησάκι του Αγίου τούτου. Ακόμη βρίσκεται και το αιώνιο κατεστραμμένο κάστρο της Βούλπης. Σύμφωνα με αρχαιολόγους το κάστρο προστάτευε τη μία από τις δύο ανατολικές προσβάσεις της ενδοχώρας των αρχαίων Αγραίων.

Στη Βούλπη υπάρχουν 4 εκκλησίες: Η κοίμηση της Θεοτόκου, που είναι και η κύρια εκκλησία του χωριού (γιορτάζεται στις 15 Αυγούστου), το εκκλησάκι του Αη Γιώργη, το εκκλησάκι του Αγίου Τρύφωνα και η εκκλησία της Αγίας Τριάδος.

## Κάτοικοι
Οι μόνιμοι κάτοικοι του χωριού, σύμφωνα με την Απογραφή του 2011, ανέρχονται σε 158. Ως οικισμός αναφέρεται από την εποχή της τουρκοκρατίας, επίσημα για πρώτη φορά το 1836 να προσαρτάται στον τότε δήμο Αγραίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας.

{"version":2,"width":295,"height":90.4,"data":[{"name":"table","values":[{"x":1907,"y":687},{"x":1920,"y":801},{"x":1928,"y":427},{"x":1940,"y":425},{"x":1951,"y":468},{"x":1961,"y":613},{"x":1971,"y":560},{"x":1981,"y":408},{"x":1991,"y":358},{"x":2001,"y":414},{"x":2011,"y":158}]}],"scales":[{"name":"x","type":"ordinal","range":"width","zero":false,"domain":{"data":"table","field":"x"}},{"name":"y","type":"linear","range":"height","nice":true,"domain":{"data":"table","field":"y"}}],"axes":[{"type":"x","scale":"x"},{"type":"y","scale":"y"}],"marks":[{"type":"rect","from":{"data":"table"},"properties":{"enter":{"x":{"scale":"x","field":"x"},"y":{"scale":"y","field":"y"},"y2":{"scale":"y","value":0},"fill":{"value":"steelblue"},"width":{"scale":"x","band":"true","offset":-1}}}}]}

## Προσωπικότητες
Στην Βούλπη ζούσε ο *Γιαννάκης Βουλπιώτης* που ήταν φροντιστής του ελληνικού στρατού στο Άργος το 1825. Της ίδιας οικογένειας και ο Δημήτριος Βουλπιώτης (1843-1911), που διετέλεσε Υπουργός Δικαιοσύνης και Παιδείας στις κυβερνήσεις του Χαρίλαου Τρικούπη. Από το χωριό έλκει την καταγωγή του και ο Ιωάννης Βουλπιώτης.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Μίλτον Χιούμασον

Ο **Μίλτον Λασέλ Χιούμασον** (*Milton Lasell Humason*, 19 Αυγούστου 1891 &ndash; 18 Ιουνίου 1972) ήταν Αμερικανός αστρονόμος. Γεννήθηκε στο Ντοτζ Σέντερ της Μινεσότα.

## Βιογραφικά στοιχεία
Ο Μίλτον Χιούμασον εγκατέλειψε το σχολείο κι έτσι η εκπαίδευσή του σταμάτησε στα 14 χρόνια του. Επειδή του άρεσαν τα βουνά, πήγε να εργασθεί ως ημιονηγός (οδηγός μουλαριών) από αυτούς που προσλήφθηκαν για να μεταφέρουν τα υλικά κατασκευής και τον εξοπλισμό για την κατασκευή του Αστεροσκοπείου του όρους Γουίλσον — μόνο για το κύριο κάτοπτρο του τηλεσκοπίου λόγω μεγάλου βάρους χρησιμοποιήθηκε ένα από τα πρώτα πρωτόγονα φορτηγά αυτοκίνητα της εποχής. Το 1917 ο Χιούμασον διορίσθηκε ως προσωπικό καθαριότητας στο ίδιο αστεροσκοπείο. Από περιέργεια για το υλικό που είχε βοηθήσει να μεταφερθεί στο βουνό, προσφέρθηκε εθελοντικά ως νυκτερινός βοηθός εκεί. Η επιδεξιότητά του και ο ήσυχος χαρακτήρας του τον κατέστησαν σύντομα τον καλύτερο βοηθό. Αναγνωρίζοντας το ταλέντο του το 1919, ο Τζορτζ Χέιλ τον διόρισε μέλος του επιστημονικού προσωπικού του αστεροσκοπείου. Αυτό ήταν κάτι το πολύ ασυνήθιστο, ακόμα για και εκείνη την εποχή, καθώς ο Χιούμασον δεν είχε μεταπτυχιακές σπουδές, αλλά ούτε καν απολυτήριο γυμνασίου. Σύντομα ωστόσο απέδειξε ότι η κρίση του Χέιλ ήταν σωστή, καθώς πραγματοποίησε αρκετές παρατηρησιακές ανακαλύψεις. Απέκτησε φήμη ως προσεκτικός παρατηρητής, λαμβάνοντας φωτογραφίες και δύσκολα φασματογραφήματα αμυδρών γαλαξιών, που διεδραμάτισαν σημαντικό ρόλο στην ανάπτυξη της φυσικής κοσμολογίας όταν βοήθησε τον Έντγουιν Χαμπλ να διατυπώσει τον ομώνυμο νόμο. Οι δυο τους εργάσθηκαν μαζί για πολλά χρόνια. Το 1950 ο Χιούμασον πήρε ένα πτυχίο από το Πανεπιστήμιο της Λούνδης. Ο Χιούμασον συνταξιοδοτήθηκε τυπικά το 1957, ωστόσο συνέχισε τις αστρονομικές παρατηρήσεις, ανακαλύπτοντας τον Κομήτη C/1961 R1 (Χιούμασον), αξιοσημείωτο για τη μεγάλη απόσταση περιηλίου του.

Από καθαρή ατυχία ο Χιούμασον δεν ανακάλυψε τον Πλούτωνα, ένδεκα χρόνια πριν τον Κλάιντ Τόμπω, οπότε είχε λάβει 4 φωτογραφίες στις οποίες εμφανίζεται ο νάνος πλανήτης ως σημείο. Οι 4 φωτογραφίες λήφθηκαν σε τρεις διαφορετικές νύκτες, οπότε αν τις πρόσεχε περισσότερο θα μπορούσε να διαπιστώσει μία μικρή κίνηση του πλανήτη σε σχέση με τους μακρινούς αστέρες, κάτι που θα πρόδιδε ότι ήταν σώμα του Ηλιακού Συστήματος.

Ο Μίλτον Χιούμασον απεβίωσε στο Μεντοσίνο της Καλιφόρνια, σε ηλικία 80 ετών.

* Στη δημοφιλή σειρά ντοκιμαντέρ ** του αστρονόμου Καρλ Σαγκάν, η ζωή και το έργο του Μ. Χιούμασον παρουσιάζονται σε κάποια έκταση στο δέκατο επεισόδιο («Η άκρη τού για πάντα»).

## Ονομάσθηκαν προς τιμή του
* Ο μικρός κρατήρας Χιούμασον στην ορατή από τη Γη πλευρά της Σελήνης
* Οι «αστέρες Χιούμασον-Τσβίκυ» (Humason-Zwicky stars)

## Παραπομπές


## Πηγές
* 

Κατηγορία:Αμερικανοί αστρονόμοι
Κατηγορία:Αστρονόμοι του 20ού αιώνα
Β΄ κατηγορία πετοσφαίρισης ανδρών Κύπρου

Η **Β΄ κατηγορία πετοσφαίρισης ανδρών Κύπρου** είναι το δεύτερο επίπεδο πρωταθλήματος πετοσφαίρισης ανδρών στην Κύπρο. Διοργανώνεται από τη Κυπριακή Ομοσπονδία Πετοσφαίρισης (ΚΟΠΕ). Από το πρωτάθλημα αυτό καθορίζεται η ομάδα που θα προβιβαστεί στην Α΄ κατηγορία. Ιδρύθηκε το 1976.

## Πρωταθλήτριες
Ο πίνακας που ακολουθεί παρουσιάζει τις πρωταθλήτριες ομάδες ανά περίοδο (ο πίνακας δεν είναι πλήρης καθώς απουσιάζουν πρωταθλήτριες ομάδες).

## Παραπομπές


## Δείτε ακόμη
* Πετοσφαίριση στην Κύπρο
* Κύπελλο Β΄ κατηγορίας Κύπρου (πετοσφαίριση ανδρών)

## Εξωτερικοί σύνδεσμοι
* Κυπριακή Ομοσπονδία Πετοσφαίρισης 

Β΄ ανδρων